เฉิน ซิงซฺวี่

เฉิน ซิงซฺวี่ (; เกิด 31 มีนาคม ค.ศ. 1996) หรือที่รู้จักกันในชื่อ โอลิเวอร์ เฉิน เป็นนักแสดงและนายแบบชาวจีน เขาเป็นที่รู้จักจากบทเอี๊ยคังใน มังกรหยก (2017),  กู้ เสี่ยวอู่/หลี่ เฉิงอินใน ตงกง ตำนานรักตำหนักบูรพา (2019), ถาน เซฺวียนหลินใน เพียงรักแรกพบ (2021) และเส้าเตี่ยน โหย่วฉินใน ดาวตกก่อเกิดรัก (2023)

หมวดหมู่:บุคคลที่เกิดในปี พ.ศ. 2539
หมวดหมู่:บุคคลที่ยังมีชีวิตอยู่
หมวดหมู่:นักแสดงชายชาวจีนในศตวรรษที่ 21
หมวดหมู่:นักแสดงละครโทรทัศน์ชายชาวจีน
หมวดหมู่:นักแสดงภาพยนตร์ชายชาวจีน
หมวดหมู่:นักแสดงจากเฉิ่นหยาง

 ชีวิตวัยเด็กและการศึกษา 
เฉิน ซิงซฺวี่เกิดเมื่อวันที่ 31 มีนาคม ค.ศ. 1996 ในเมืองเฉิ่นหยาง มณฑลเหลียวหนิง ประเทศจีน เขาถูกค้นพบโดยแมวมองเมื่ออายุได้ 3 ขวบในสวนสาธารณะ และเริ่มถ่ายโฆษณา เขาถ่ายละครโทรทัศน์เรื่องแรกเมื่ออายุ 4 ขวบ แม้ว่าเฉิน ซิงซฺวี่จะเกิดที่เฉิ่นหยาง แต่แม่ของเขาทำงานที่ปักกิ่ง ดังนั้นเธอจึงพาเขามาที่ปักกิ่งและให้เขาเรียนที่โรงเรียนประถมศึกษาในเขตไห่เตี้ยนของปักกิ่ง ต่อมาเขาได้เข้าเรียนที่โรงเรียนมัธยมศึกษาในเครือ Beijing Dance Academy และสำเร็จการศึกษาระดับมัธยมศึกษาตอนต้นและตอนปลาย 

เฉินเข้าเรียนในแผนกการแสดงของ Central Academy of Drama ในปี ค.ศ. 2014 และสำเร็จการศึกษาในปี ค.ศ. 2018

 อาชีพ 
 ค.ศ. 2001–2010: ช่วงเริ่มต้นอาชีพในฐานะนักแสดงเด็ก 
เฉินปรากฏตัวครั้งแรกในฐานะนักแสดงเด็กในละครโทรทัศน์เรื่อง A Passionate Life (2001) ซึ่งมี ลฺหวี่ หลี่ผิง แสดงนำ

ในปี ค.ศ. 2005 เขาได้แสดงในละครโทรทัศน์แนวสงครามเรื่อง The Door to the Wind ในปี ค.ศ. 2006 เขารับบทเป็น พาน ตงจื่อ ในละครโทรทัศน์สำหรับเด็กเรื่อง Sparkling Red Star ในปี ค.ศ. 2007 เขาได้แสดงในละครโทรทัศน์อิงประวัติศาสตร์เรื่อง The Legend of Meng Li Ju โดยรับบทเป็นเจ้าชายรัชทายาทในวัยเด็ก ในปี ค.ศ. 2010 เขาแสดงนำในภาพยนตร์โรแมนติกเรื่อง รักใต้ต้นซานจา

 ค.ศ. 2017–ปัจจุบัน: ได้รับความนิยมเพิ่มขึ้น 
ในปี ค.ศ. 2017 เฉินเริ่มได้รับความสนใจและความนิยมเพิ่มมากขึ้นจากบทเอี๊ยคังในละครกำลังภายในเรื่อง มังกรหยก ซึ่งดัดแปลงมาจากนวนิยายชื่อเดียวกันของกิมย้ง

ในปี ค.ศ. 2019 เฉินได้แสดงในละครโทรทัศน์แนวโรแมนติกอิงประวัติศาสตร์เรื่อง ตงกง ตำนานรักตำหนักบูรพา ซึ่งสร้างจากนวนิยายของ Fei Wo Si Cun ละครเรื่องนี้ประสบความสำเร็จและมีแฟน ๆ ติดตามเป็นจำนวนมาก เฉินได้รับคำวิจารณ์ในเชิงบวกจากการแสดงเป็น กู้ เสี่ยวอู่/หลี่ เฉิงอิน ส่งผลให้เขาได้รับความนิยมเพิ่มมากขึ้น จากนั้นเขาได้รับบทในละครสมัยใหม่เรื่อง The Best of Times ต่อด้วยละครแนวทหารเรื่อง The Glory of Youth

ในปี ค.ศ. 2020 เฉินแสดงนำในภาพยนตร์แนวโรแมนติกแฟนตาซีเรื่อง โปเยโปโลเย 2020 ซึ่งดัดแปลงมาจากภาพยนตร์เรื่อง โปเยโปโลเย เย้ยฟ้าแล้วก็ท้า ในปี ค.ศ. 1987

ในปี ค.ศ. 2023 เขาแสดงนำในละครแนวแฟนตาซีเรื่อง ดาวตกก่อเกิดรัก ร่วมกับหลี่ หลานตี้ ซึ่งแสดงให้เห็นถึงพรสวรรค์ด้านการแสดงของเขาโดยรับบทเป็นตัวละครนำฝ่ายชาย 5 ตัวที่แตกต่างกัน

ในปี ค.ศ. 2024 เขารับบทเป็นบอสในละครโทรทัศน์แนวสุขนาฏกรรมจินตนิยมเรื่อง กับดักรัก บอสตัวร้าย ร่วมกับจาง รั่วหนาน นอกจากนี้เขายังรับบทเป็นเสี่ยว อี้เฉิงประกบคู่กับวิกตอเรีย ซ่ง ในละครเรื่อง วุ่นรักนักแปล ซึ่งออกอากาศเมื่อเดือนมกราคม ค.ศ. 2024 ทางสถานีโทรทัศน์หูหนาน

 ผลงานการแสดง 
 ซีรีส์ 
 ปี  ชื่อภาษาอังกฤษ/ภาษาไทย ชื่อภาษาจีน รับบท บทบาท หมายเหตุ2017The Legend of the Condor Heroes 
มังกรหยกจอมยุทธ์ผู้ยิ่งใหญ่射雕英雄傳2019Good Bye My Princess 
ตงกงตำนานรักตำหนักบูรพา东宫ตงกงพระเอกซับไทยและพากย์ไทยทาง MONOMAX 2020The Best of Times最好的时代หลี่เหยียนเฟิงพระเอก2021The Glory of Youth 号手就位โอวหยางจวิ้นนักแสดงนำTruth 真相หลินหย่วนฮ่าวพระเอกFall In Love 
รักแรกเจอเผลอจนหมดใจ一见倾心ถานเสวียนหลินพระเอกซับไทยทาง YOUKU 2023The Starry Love 
ดาวตกก่อเกิดรัก星落凝成糖เสวียนชางจวินพระเอกซับไทยทาง YOUKU 2024My Boss 
กับดักรักบอสตัวร้าย你也有今天เฉียนเหิงพระเอกซับไทยทาง True ID Our Interpreter 
วุ่นรักนักแปล我们的翻译เซียวอี้เฉิงพระเอกซับไทยทาง True ID A Beautiful Lie 
คำลวงแสนรัก你的谎言也动听สิงจือจื่อพระเอกซับไทยและพากย์ไทยทาง iQIYI 2025Love On The Turquoise Land 
ครามพิฆาต枭起青壤เหยียนทั่วพระเอกซับไทยทาง We TV2026Love Between Lines
เกมรักข้ามบทบาท轧戏เซียวจืออวี่พระเอกซับไทยและพากย์ไทยทาง iQIYI My Page In The 90s 
วันที่หัวใจเผลอรัก一场突如其来的爱情เกาไห่หมิงพระเอกซับไทยทาง We TVrowspan="1" The Noble 金枝ซุนหรู่หยางพระเอกกำลังถ่ายทำ

 อ้างอิง